Беларускі саюз жанчын

ГА «Беларускі саюз жанчын» — беларуская некамерцыйная арганізацыя.

Вышэйшым органам «Беларускага саюза жанчын» з’яўляецца канферэнцыя, якая збіраецца не радзей 1 разу ў 5 гадоў. У перыяд паміж канферэнцыямі пастаянна дзеючым кіруючым органам з’яўляецца Праўленне БСЖ, выканаўчым — Прэзідыум БСЖ.

 Гісторыя і склад 
Створана 14 снежня 1991 года. На добраахвотнай аснове аб’ядноўвае жаночыя саветы, створаныя ва ўсіх абласцях, раёнах, гарадах, у многіх працоўных калектывах і навучальных установах і па месцы жыхарства. У саюзе больш за 183 тысячы жанчын, дзейнічае звыш чатырох тысяч пярвічных арганізацый. Па стане на 2022 год БСЖ налічвала ўжо больш за 160 тысяч членаў.

На пасяджэнні праўлення грамадскай арганізацыі ў ліпені 2022 года Вольга Шпілеўская была абрана старшынёй Беларускага саюза жанчын. Падчас прэзідэнцкай кампаніі 2022 года БСЖ падтрымала дзеючага прэзідэнта А. Лукашэнка. 9 жніўня, на «Форуме патрыятычных сіл» у Мінску, старшыня БСЖ Вольга Шпілеўская назвала каманду кандыдата ў прэзідэнты Святланы Ціханоўскай «прыладай разбурэння», якой дапамагаюць «замежныя куратары».

У сакавіку 2023 года ў Мінску прайшла VІІІ Рэспубліканская справаздачна-выбарачная канферэнцыя, на якой былі разгледжаны змены ў статут БСЖ, адбыліся выбары кіруючага і кантрольнага органаў. Было прынята рашэнне пра ўваход у скалд Праўлення: старшыня БСЖ Вольга Шпілеўская, прэс-сакратар Прэзідэнта Беларусі Наталля Эйсмант, Старшыня Савета Рэспублікі Наталля Качанава, генеральны дырэктар БелТА Ірына Акуловіч, старшыня канцэрна «Беллегпрам» Таццяна Лугіна, спявачка Юлія Быкава і інш.

 Мэты 
Павышэнне статусу жанчын у грамадстве, іх ролі ва ўсіх галінах жыцця краіны;
Дасягненне грамадзянскай згоды ў грамадстве, міру паміж народамі, ліквідацыя ўсіх формаў гвалту і дыскрымінацыі;
Арганізацыя асветніцкай і кансультацыйнай дзейнасці;
Садзейнічанне ахове і паляпшэнню здароўя жанчын, павышэнню якасці жыцця ўсіх грамадзян рэспублікі;
Ажыццяўленне дабрачыннай дзейнасці;
Абарона правоў жанчын, дзяцей, умацаванне сям’і;
Ажыццяўленне міжнароднай дзейнасці метадамі жаночай дыпламатыі.

 Прэзідыум 
 Старшыня — Вольга Шпілеўская
 Намеснік старшыні — Надзея Лазарэвіч
 Намеснік старшыні — Наталля Карчэўская

 Старшыні 
 Марыяна Акіндзінаўна Шчоткіна (2015—2020)
 Алена Богдан (2020—ліпень 2022)
 Вольга Шпілеўская (з ліпеня 2022)

 Спасылкі 

Катэгорыя:Грамадскія арганізацыі Беларусі